Didier Deschamps

Didier Claude Deschamps (Baiona, 1968ko urriaren 15a - ) euskal herritar futbolari ohi eta entrenatzailea da, 1998ko Munduko Futbol Txapelketa eta 2000ko Europako Txapelketako garaipenetan Frantziako talde nazionalaren kapitaina izateagatik ezaguna.

Futbolari gisa, Aviron Bayonnais taldean hasi zen, baina 1983an FC Nantes Atlantiquek erosi zuen. 1985eko irailaren 27an estreinako partida jokatu zuen lehen mailan. 1989an Olympique de Marseillek fitxatu zuen, baina denboraldi bat FC Girondins de Bordeaux taldean eman zuen Marseillera itzuli arte. Bigarren egonaldi horretan titulu garrantzitsuak irabazi zituen: 1991ko eta 1992ko Frantziako ligak eta 1993ko Champions League, lortu zuen talde frantziar lehena (eta bakarra oraindik). Deschamps da holako titulua eskuratu duen kapitain gazteena.

1994an Italiako Juventusek erosi zuen. Hor, bi Italiako liga eta 1996ko Champions League titulua irabazi zituen. Horren ostean, urte bat eman zuen Ingalaterrako Chelsea FC taldean, eta jokatu zuen azkena, 2001, Valentzia CF taldean.

Erretiroa hartuta, entrenatzeari ekin zion. AS Monaco zen bere lehen taldea eta 2004ko Champions Leagueko finalera eraman zuen, taldeko lehena. 2005ean karguari uko egin zion ligan kaskar hasi ostean. 2006an, Juventus FC taldera bueltatu zen, nahiz eta taldea partidan iruzur egiteko eskandaluan nahasi egon.

 Ikus, gainera 

 FIFA 100

Kategoria:Baionarrak
Kategoria:Lapurdiko gizon futbolariak
Kategoria:Euskal Herriko futbol entrenatzaileak
Kategoria:Euskal frantziarrak
Kategoria:Aviron Bayonnaiseko futbolariak
Kategoria:Girondins de Bordeauxko futbolariak
Kategoria:Valencia CFko futbolariak
Kategoria:Chelsea Football Clubeko futbolariak
Kategoria:Olympique Marseillako futbolariak
Kategoria:Ohorezko Legioko ofizialak
Kategoria:FC Nanteseko jokalariak
Kategoria:Ligue 1eko jokalariak
Kategoria:La Ligako jokalariak
Kategoria:Premier Leagueko jokalariak
Kategoria:UEFAko Txapeldunen Liga irabazi duten jokalariak
Kategoria:Frantziako gizonezkoen futbol selekzioko jokalariak
Kategoria:Frantziako gizon futbolariak
Kategoria:UEFA Euro 2000ko jokalariak
Kategoria:Euskal Herriko kirolariak